Penneo.com
Penneo A/S er en dansk softwarevirksomhed med hovedkontor i København, som er børsnoteret på NASDAQ Copenhagen Main Market. Penneos produkter håndterer workflows i forbindelse med digitale kontrakter, digitale underskrifter, og overholdelse af hvidvaskloven og opererer i Danmark, Sverige, Norge, Belgien og Finland.

Selskabet har fokus på revisionsvirksomheder og i 2020 blev 66% af alle årsregnskaber, som blev indsendt til Erhvervsstyrelsen i Danmark underskrevet digitalt med Penneo.

Historie 
Penneo blev grundlagt i 2012 af Jakob Neua Nørgaard, Anders Eskholm og Nicolaj Højer Nielsen. 

Løsningen var oprindelig baseret på den danske NemID infrastruktur.

I 2014 hentede Penneo en investering fra den danske kapitalfond SEED Capital. 

I 2016 opnåede Penneo 500 B2B kunder og åbnede i både Sverige og Norge

Den 2. juni 2020 blev Penneo børsnoteret på NASDAQ First North og åbnede senere på året for sin løsning i Belgien og Finland.

Penneo udvidede sine løsninger med købet af virksomheden CLA Reply i oktober 2020. CLA Reply's KYC-software (kundekendsskabs-software) blev senere omdøbt til Penneo KYC, og Penneos allerede eksisterende signeringsløsning blev omdøbt til Penneo Sign. 

Penneo blev noteret på Nasdaq Copenhagen Main Market den 4. april 2022.

Referencer 

Softwarevirksomheder